78 



4. Umberfiskefamilien (Sciænidæ). 



Kroppen er mer eller mindre sammentrykt og 

 langstrakt. Munden er endestillet, stor. Rækker 

 eller Baand af finere eller grovere Tænder paa 

 Kæberne, undertiden ogsaa en Del Hugtænder; 

 Plovskærben og Ganeben tandløse. Øjenbenene er 

 ikke forbundne med Forgællelaaget, og de danner 

 ikke noget Panser. Øjnene er sidestillede, middel- 

 store. Forgællelaag og Overgællelaag i Reglen 

 med Pigge. Syv Gællehudstraaler. I Reglen to 

 Rygfinner, af hvilke Blødfinnen er længere end 

 Gatfinnen og end den forreste Rygfinne, hvis Pig- 

 straaler er svage. Gatfinnen med to Pigstraaler. 

 Bugfinnerne er fæstede omtrent under Brystfinnerne 

 og har een Pigstraale og fem Blødstraaler. Skæl- 

 lene er ru. Sidelinien er fuldstændig og fortsættes 

 ofte ud paa Halefinnen. Svømmeblære til Stede, 

 ofte med grenede Udposninger. 



Familien omfatter en halv Snes Slægter med over 

 Hundrede Arter og er repræsenteret i alle Have og til- 

 lige enkelte i Ferskvand. Hos os kun een Art. 



1. Ørnefiskslægten (Sciéna Artedi). 



Ingen Hugtænder, men i Reglen en Rad temme- 

 lig store Tænder langs Yderranden af Kæberne 

 og indenfor denne Rad i Overkæben et Baand af 

 Kartetænder. Ingen Skægtraade. Store Skæl, som 

 ogsaa dækker Hoved og Gællelaag. To Rygfinner. 



Til Slægten hører et halvt Hundrede Arter fra alle 

 Have, dels Saltvandsarter, dels Arter, der fra Havet søger 

 op i Floderne, samt tillige rene Ferskvandsarter. 



